
ΤΕΥΧΟΣ ΔΕΥΤΕΡΟ 


Αρ 


. Φύλλου 25 


ΑΠΟΦΑΣΕΙΣ 

Αριθμ. Δ3(α)/ 91512 

Διατάξεις για την εφαρμογή του Κανονισμού (ΕΕ) 
αριθμ. 1223/2009 του Ευρωπαϊκού Κοινοβουλί¬ 
ου και του Συμβουλίου της 30ης Νοεμβρίου 2009 
και άλλες διατάξεις για τα καλλυντικά προϊόντα. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - ΥΓΕΙΑΣ 

Έχοντας υπόψη: 

Α.Τις διατάξεις: 

Ι.Του άρθρου 1,2 και 3 του ν.1338/1983 «Εφαρμογή 
του Κοινοτικού Δικαίου» (ΦΕΚ Α'34) όπως η παρ.1 του 
άρθρου 1 τροποποιήθηκε με την παρ.1 του άρθρου 6 
του ν. 1440/1984 (ΦΕΚ Α'70) «Συμμετοχή της Ελλάδος 
στο Κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο Κεφάλαιο 
της Ευρωπαϊκής ΚοινότηταςΆνθρακος και Χάλυβοςτου 
Οργανισμού Εφοδιασμού της ΕυΚΑΤΟΜ», καθώς και το 
άρθρο 3 αντικαταστάθηκε με το άρθρο 65 του ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (ΦΕΚ Α' 101). 

2. Του άρθρου δεύτερου του ν.3236/2004 «Κύρωση 
της Συνθήκης μεταξύ Κρατών Μελών της Ευρωπαϊκής 
Ένωσης και τηςΤσεχικής Δημοκρατίας, της Δημοκρατίας 
της Εσθονίας, της Κυπριακής Δημοκρατίας, της Δημο¬ 
κρατίας της Λετονίας, της Δημοκρατίας της Λιθουανίας, 
της Δημοκρατίας της Ουγγαρίας, της Δημοκρατίας της 
Μάλτας, της Δημοκρατίας της Πολωνίας, της Δημοκρα¬ 
τίας της Σλοβενίας, της Σλοβάκικης Δημοκρατίας για την 
προσχώρηση τηςΤσεχικής Δημοκρατίας, της Δημοκρατί¬ 
ας της Εσθονίας, της Κυπριακής Δημοκρατίας, της Δημο¬ 
κρατίας της Λετονίας, της Δημοκρατίας της Λιθουανίας, 
της Δημοκρατίας της Ουγγαρίας, της Δημοκρατίας της 
Μάλτας, της Δημοκρατίας της Πολωνίας, της Δημοκρατί¬ 
ας της Σλοβενίας, της Σλοβάκικης Δημοκρατίας μετά των 
Δηλώσεων αυτής στην Ευρωπαϊκή Ένωση» (ΦΕΚΑ'60). 

3. Του άρθρου 2 παρ.1 και παρ.2 περ. ια), του άρθρου 
3 παρ.1 περ. β) και στ), παρ.5 και παρ.10, του άρθρου 6 
περ. I παρ. 6 και περ. II παρ. 1 και παρ.8 και του άρθρου 
14 παρ. 4 του ν.1316/1983 «Ίδρυση, οργάνωση και αρμο¬ 
διότητες του Εθνικού Οργανισμού Φαρμάκων (ΕΟΦ), της 
Εθνικής Φαρμακοβιομηχανίας (Ε.Φ.), της Κρατικής φαρ¬ 


μακαποθήκης (Κ.Φ.) και τροποποίηση και συμπλήρωση 
της Φαρμακευτικής Νομοθεσίας και άλλες διατάξεις» 
(ΦΕΚ Α'3), όπως το άρθρο 2 τροποποιήθηκε με το άρθρο 
1 του ν.1965/1991 «Τροποποίηση και συμπλήρωση των 
κείμενων διατάξεων του Εθνικού Οργανισμού Φαρμά¬ 
κων (Ε.Ο.Φ.) και άλλες διατάξεις» (ΦΕΚ Α' 146), όπως το 
άρθρο 3 παρ.1 περ.στ προσετέθη με το άρθρο 48 παρ.1 
του ν.3370/2005 «Οργάνωση - λειτουργία υπηρεσιών 
δημόσιας υγείας και λοιπές διατάξεις» (ΦΕΚ Α' 172), όπως 
το άρθρο 6 αντικαταστάθηκε με το άρθρο 25 παρ.2 του 
ν.3730/2008 «Προστασία ανηλίκων από τα αλκοολούχα 
ποτά και τον καπνό και άλλες διατάξεις» (ΦΕΚ Α'262). 

4. Του άρθρου 19 παρ.12 του ν.δ. 96/1973 «Περί της 
εμπορίας εν γένει των φαρμακευτικών, διαιτητικών και 
καλλυντικών προϊόντων», όπως ισχύει μετά την αντι¬ 
κατάστασή του με το άρθρο 95 παρ.5 του ν.4172/2013 
«Φορολογία εισοδήρματος, επείγοντα μέτρα εφαρμογής 
ν.4046/2012, του ν.4093/2012 και του ν.4127/2013 και 
άλλες διατάξεις» (ΦΕΚ Α' 167). 

5. Του άρθρου 20 παρ.1 και 2 του ν.2690/1999 «Κύ¬ 
ρωση του Κώδικα Διοικητικής Διαδικασίας και άλλες 
διατάξεις» (ΦΕΚ Α'45). 

6. Του Κανονισμού (Ε.Ε.) αριθμ. 1223/2009 του Ευ¬ 
ρωπαϊκού Κοινοβουλίου και του Συμβουλίου της 
30ης Νοεμβρίου 2009 για τα καλλυντικά προϊόντα (Επίση¬ 
μη Εφημερίδα της Ευρωπαϊκής Ένωσης, Ελλ. Εκδ. 342/59). 

7. Του άρθρου 119 του Κανονισμού (Ε.Ε.) αριθμ. 
745/2017 του Ευρωπαϊκού Κοινοβουλίου και του Συμ¬ 
βουλίου της 5ης Απριλίου 2017 για τα ιατροτεχνολογικά 
προϊόντα, για την τροποποίηση της οδηγίας 2001/83/ 
ΕΚ, του κανονισμού (ΕΚ) αριθμ. 178/2002 και του κα¬ 
νονισμού (ΕΚ) αριθμ.1223/2009 και για την κατάργηση 
των οδηγιών του Συμβουλίου 90/385/ΕΟΚ και 93/42/ 
ΕΟΚ (Επίσημη Εφημερίδα της Ευρωπαϊκής Ένωσης, Ελλ. 
Εκδ. 117/1). 

8. Των άρθρων 19 και 21 του Κανονισμού (Ε.Ε.) αριθμ. 
765/2008 της Επιτροπής της 9ης Ιουλίου 2008 για τον 
καθορισμό των απαιτήσεων διαπίστευσης και εποπτείας 
της αγοράς όσον αφορά την εμπορία των προϊόντων και 
για την κατάργηση του κανονισμού (ΕΟΚ) αριθ. 339/1993 
του Συμβουλίου (Επίσημη Εφημερίδα Της Ευρωπαϊκής 
Ένωσης, Ελλ. Εκδ. 218/30). 

9. Του Κανονισμού (Ε.Ε.) αριθμ. 655/2013 της Επιτρο¬ 
πής της 10ης Ιουλίου 2013 σχετικά με τη θέσπιση κοι- 

νών κριτηρίων για τη δικαιολόγηση των ισχυρισμών που 
χρησιμοποιούνται στα καλλυντικά προϊόντα (Επίσημη 
Εφημερίδα της Ευρωπαϊκής Ένωσης, Ελλ. Εκδ. 190/31). 

ΙΟ.Του άρθρου 19 του ν.δ. 96/1973 «Περί εμπορίας εν 
γένει των φαρμακευτικών, διαιτητικών και καλλυντικών 
προϊόντων» (ΦΕΚ Α' 172). 

11. Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (ΦΕΚ Α' 98). 

12. Του π.δ. 121/2017 «Οργανισμός του Υπουργεί¬ 
ου Υγείας» ( ΦΕΚ ΑΊ48), όπως ισχύει και του π.δ. 144/ 
2017«Οργανισμός του Υπουργείου Οικονομίας και Ανά¬ 
πτυξης» (ΦΕΚΑΊ92). 

13. Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚΑΊ16). 

14. Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ Α'208). 

15. Του π.δ. 125/2016 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α'210). 

16. Την υπ' αριθμ. Υ197/16-11 -2016 απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης Αλέξανδρο 
Χαρίτση» (ΦΕΚ Β'3722), όπως ισχύει. 

Β.Την από 4/12/2017 και με αριθμ. πρωτ. 109080 Από- 
φαση-Πρόταση της Προέδρου του Εθνικού Οργανισμού 
Φαρμάκων (Ε.Ο.Φ.), που διαβιβάστηκε στο Υπουργείο 
Υγείας με το από 4/12 /2017 και με αριθμ. πρωτ. 109081 
έγγραφο. 

Γ. Την από 30/11/2017 και με αριθμ. πρωτ. 108311 
βεβαίωση της Οικονομικής Υπηρεσίας του Εθνικού Ορ¬ 
γανισμού Φαρμάκων ότι από την παρούσα απόφαση 
δεν προκαλείται δαπάνη εις βάρος του προϋπολογισμού 
εξόδων του Ε.Ο.Φ. 

Δ. Το γεγονός ότι από την παρούσα απόφαση, σύμ¬ 
φωνα με το αριθμ. πρωτ. Β2.α./οικ. 92552/12-12-2017 
έγγραφο της ΓΔΟΥ του Υπουργείου Υγείας, προκύπτει 
ότι δεν προκαλείται δαπάνη τόσο σε βάρος του Κρατικού 
Προϋπολογισμού, όσο και σε βάρος του προϋπολογι¬ 
σμού του ΕΟΦ, αποφασίζουμε: 

ΜΕΡΟΣ Α 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Πεδίο Εφαρμογής - Σκοπός 

Σκοπός της παρούσας είναι η θέσπιση ρυθμιστικών 
διατάξεων, όπου απαιτείται, για την εφαρμογή στη χώρα 
του Κανονισμού (ΕΕ) αριθμ. 1223/2009 του Ευρωπαϊκού 
Κοινοβουλίου και του Συμβουλίου για τα Καλλυντικά 
Προϊόντα (Επίσημη Εφημερίδα Ευρωπαϊκής Ένωσης, Ελλ. 


Εκδ 342/59), με τον οποίο ορίζονται οι κανόνες προς 
τους οποίους πρέπει να συμμορφώνονται τα καλλυντικά 
προϊόντα, και άλλων σχετικών διατάξεων. 

Όλα τα μέτρα που λαμβάνονται για την προστασία 
της ανθρώπινης υγείας, δυνάμει των διατάξεων του 
Κανονισμού (Ε.Ε.) αριθμ. 1223/2009 και της παρούσας, 
ερείδονται στην αρχή της προφύλαξης. 

Άρθρο 2 

Ορισμοί 

Για τους σκοπούς της παρούσας εφαρμόζονται οι 
ορισμοί του άρθρου 2 του Κανονισμού (Ε.Ε.) αριθμ. 
1223/2009 του Ευρωπαϊκού Κοινοβουλίου και του Συμ¬ 
βουλίου για τα καλλυντικά προϊόντα. 

Άρθρο 3 

Αρμόδια Αρχή - Αρμοδιότητες 

1. Αρμόδια εθνική αρχή της παρ.1 του άρθρου 34 του 
Κανονισμού (Ε.Ε.) αριθμ. 1223/2009 ορίζεται ο Εθνικός 
Οργανισμός Φαρμάκων (Ε.Ο.Φ.). 

Κέντρο Δηλητηριάσεων της παρ.6 του άρθρου 13 του 
Κανονισμού (Ε.Ε.) αριθμ. 1223/2009 ορίζεται το Κέντρο 
Δηλητηριάσεων του ΠαθολογικούΤομέατου Γενικού Νο¬ 
σοκομείου Παίδων Αθηνών «Π. και Α. Κυριάκού» ή το εκά- 
στοτε προβλεπόμενο Κέντρο Δηλητηριάσεων της χώρας. 

2. Για την εκπλήρωση των σκοπών του άρθρου 1, ο 
Ε.Ο.Φ. λαμβάνει τα μέτρα εποπτείας της αγοράς των 
καλλυντικών προϊόντων που ορίζονται στις διατάξεις 
των άρθρων 13 και 14 της παρούσας, προκειμένου να 
διαπιστώνει αν τηρούνται οι κανόνες, οι απαιτήσεις και 
οι προδιαγραφές του Κανονισμού (Ε.Ε.) αριθμ. 1223/2009 
και αν ενέχονται κίνδυνοι για την ανθρώπινη υγεία από 
την κυκλοφορία ορισμένου καλλυντικού προϊόντος, λαμ¬ 
βάνει με αιτιολογημένες αποφάσεις του τα προληπτικά 
και κατασταλτικά διοικητικά μέτρα που απαιτούνται για 
την προστασία της ανθρώπινης υγείας, όταν διαπιστώνει 
παράβαση των διατάξεων του ανωτέρω Κανονισμού και 
της παρούσας και συνεργάζεται με τις αρμόδιες αρχές 
των άλλων κρατών-μελών της Ευρωπαϊκής Ένωσης και 
την Ευρωπαϊκή Επιτροπή στους τομείς και για τα ζητή¬ 
ματα που προβλέπονται από τον ανωτέρω Κανονισμό. 

3.0 Ε.Ο.Φ, ως αρμόδια αρχή για την εποπτεία της αγο¬ 
ράς των καλλυντικών προϊόντων, και η Γενική Γραμμα¬ 
τεία Βιομηχανίας του Υπουργείου Οικονομίας και Ανά¬ 
πτυξης, η οποία έχει οριστεί ως αρμόδια υπηρεσία για 
την εφαρμογή των διατάξεων των άρθρων 22 έως 33 
του Κανονισμού (Ε.Ε.) αριθμ. 765/2008 του Ευρωπαϊκού 
Κοινοβουλίου και του Συμβουλίου «για τον καθορισμό 
των απαιτήσεων διαπίστευσης και εποπτείας της αγο¬ 
ράς όσον αφορά την εμπορία των προϊόντων και για 
την κατάργηση του κανονισμού (ΕΟΚ) αριθμ. 339/93 του 
Συμβουλίου» ή όποια υπηρεσία ορίζεται ως αρμόδια 
από τις εκάστοτε ισχύουσες νομοθετικές ή κανονιστικές 
διατάξεις, συνεργάζονται σύμφωνα με όσα προβλέπει η 
διάταξη του δεύτερου εδαφίου της παρ.2 του άρθρου 24 
του ν.4072/2012 (Α' 86), στα πλαίσια της εφαρμογής του 
ανωτέρω Κανονισμού (Επίσημη Εφημερίδα Ευρωπαϊκής 
Ένωσης, Ελλ. Εκδ. 218/30) και για την υλοποίηση των 
σκοπών του. 

Άρθρο 4 

Οι κατευθυντήριες γραμμές που δημοσιεύει η Ευρω¬ 
παϊκή Επιτροπή για τις ανάγκες εφαρμογής του Κανονι¬ 
σμού (Ε.Ε.) αριθμ. 1223/2009 εφαρμόζονται αυτοδικαίως 
από της ενάρξεως ισχύος τους, όπως ορίζεται σε αυτές. 

ΚΥΚΛΟΦΟΡΙΑ 

Άρθρο 5 

Κυκλοφορία Καλλυντικού Προϊόντος 

1. Η θέση για πρώτη φορά στην ελληνική αγορά καλ¬ 
λυντικού προϊόντος υπόκειται σε γνωστοποίηση στον 
Ε.Ο.Φ. από τον οικονομικό φορέα που ασκεί τη συγκεκρι¬ 
μένη δραστηριότητα στην Ελλάδα, ο οποίος υποβάλλει, 
με την ανωτέρω γνωστοποίηση, τα νομιμοποιητικά έγ¬ 
γραφα από τα οποία προκύπτουν ιδίως: α) ότι η διακί¬ 
νηση καλλυντικών προϊόντων συνιστά αντικείμενο της 
επαγγελματικής δραστηριότητάς του, β) η έδρα του και 
τα τυχόν υποκαταστήματά του, γ) τα προϊόντα που θέτει 
στην ελληνική αγορά, σύμφωνα με τα στοιχεία ταυτο¬ 
ποίησης των προϊόντων, όπως δηλώνονται στην ενωσι- 
ακή διαδικτυακή πύλη του αμέσως επόμενου εδαφίου 
^ΡΝΡ), δ) η ιδιότητα υπό την οποία ενεργεί. 

Η διάταξη του προηγούμενου εδαφίου δεν θίγει τις 
υποχρεώσεις του υπεύθυνου προσώπου για την κοινο¬ 
ποίηση στη διαδικτυακή πλατφόρμα που τηρείται από 
την Ευρωπαϊκή Επιτροπή για την κοινοποίηση των καλ¬ 
λυντικών προϊόντων (Οοειτίθΐίε ΡΐΌάυείε ΝοΐίΓίεθΐίοπ 
ΡοιΤβΚΡΝΡ), σύμφωνα με όσα ορίζουν οι διατάξεις του 
άρθρου 13 του Κανονισμού (Ε.Ε.) αριθμ. 1223/2009. 

2. Προκειμένου για τα καλλυντικά προϊόντα που παρά- 
γονται στην Ελλάδα και προορίζονται αποκλειστικά για 
εξαγωγή και θέση στην αγορά τρίτης χώρας, το υπεύθυ¬ 
νο πρόσωπο κοινοποιεί σε ηλεκτρονική πλατφόρμα του 
Ε.Ο.Φ. που τηρείται αποκλειστικά για το σκοπό αυτό, τα 
ακόλουθα στοιχεία και πληροφορίες: 

α) Την κατηγορία του καλλυντικού προϊόντος και το 
όνομα ή τα ονόματά του που θα επιτρέψουν την ειδική 
του ταυτοποίηση. 

β) Την επωνυμία του υπεύθυνου προσώπου και τη 
διεύθυνσή του. 

γ)Τη διεύθυνση των εγκαταστάσεων παραγωγής των 
καλλυντικών προϊόντων. 

δ) Τα στοιχεία της οικείας άδειας δυνατότητας παρα¬ 
γωγής, σύμφωνα με τα αναφερόμενα στο άρθρο 7 της 
παρούσας. 

Για τους σκοπούς της εξαγωγής και μετά από αίτηση 
του παραγωγού καλλυντικού προϊόντος που έχει την 
έδρα του στην Ελλάδα, ο Ε.Ο.Φ. εκδίδει πιστοποιητικό 
ελεύθερης πώλησης που δηλώνει ότι ο παραγωγός έχει 
την έδρα του στην Ελλάδα και ότι έχει γνωστοποιήσει 
τα στοιχεία που ορίζονται στο αμέσως προηγούμενο 
εδάφιο του παρόντος. 

3. Οι διατάξεις της παρούσας δεν θίγουν την ποινική 
και αστική ευθύνη του υπεύθυνου προσώπου, του παρα¬ 
γωγού ή του εισαγωγέα καλλυντικού προϊόντος. 

4.0 Ε.Ο.Φ. διατηρεί όλες τις πληροφορίες και τα στοι¬ 
χεία που έχει λάβει για τα καλλυντικά προϊόντα δυνάμει 
των διατάξεων του άρθρου 11 παρ. 3 και του άρθρου 


12 παρ.4 της με αριθμ. ΔΥΓ3α/Γ.Π. 132979/2005 κοινής 
απόφασης του Υπουργού Οικονομίας και Οικονομικών 
και του Υπουργού Υγείας και Κοινωνικής Αλληλεγγύης 
(ΦΕΚ Β' 352) έως την 11 η Ιουλίου 2020 και τα υπεύθυνα 
πρόσωπα υποχρεούνται να τηρούν φάκελο με τα επι- 
καιροποιημένα στοιχεία που προβλέπει η διάταξη του 
άρθρου 12 παρ.4 της ανωτέρω κοινής υπουργικής από¬ 
φασης και να παρέχουν στον Ε.Ο.Φ. άμεση πρόσβαση σε 
αυτά καθ' όλο το χρονικό διάστημα έως την ανωτέρω 
ημεροχρονολογία. 

Η εφαρμογή του προηγούμενου εδαφίου δεν θίγει 
την υποχρέωση του υπεύθυνου προσώπου να φυλάσσει 
τον Φάκελο Πληροφοριών του προϊόντος για χρονικό 
διάστημα δέκα (10) ετών και ικανό αριθμό δειγμάτων 
σύμφωνα με τα σχετικά εναρμονισμένα πρότυπα μετά 
την ημερομηνία διάθεσης της τελευταίας παρτίδας του 
καλλυντικού προϊόντος στην αγορά, σύμφωνα με όσα 
προβλέπουν οι διατάξεις του άρθρου 11 του Κανονισμού 
(Ε.Ε.) υπ'αριθμ. 1223/2009. 

Άρθρο 6 

Ιχνηλασιμότητα 

Το υπεύθυνο πρόσωπο υποχρεούται να εξασφαλίζει 
την ιχνηλασιμότητα του καλλυντικού προϊόντος καθ' 
όλο το μήκος της εφοδιαστικής αλυσίδας με την τήρη¬ 
ση των στοιχείων ταυτοποίησης των διανομέων τους 
οποίους εφοδιάζει με το καλλυντικό προϊόν, για χρονικό 
διάστημα τριών (3) ετών από τη διάθεση της παρτίδας 
του καλλυντικού προϊόντος στους διανομείς. 

Ο διανομέας υποχρεούται να εξασφαλίζει την ιχνη- 
λασιμότητα του καλλυντικού προϊόντος καθ' όλο το μή¬ 
κος της εφοδιαστικής αλυσίδας με την τήρηση τόσο των 
στοιχείων ταυτοποίησης του υπεύθυνου προσώπου ή 
του διανομέα από τον οποίο προμηθεύτηκε το καλλυντι¬ 
κό προϊόν, όσο και των στοιχείων ταυτοποίησης των δια¬ 
νομέων τους οποίους προμήθευσε με αυτό, τουλάχιστον 
για χρονικό διάστημα τριών (3) ετών από τη διάθεση της 
παρτίδας του καλλυντικού προϊόντος στους διανομείς. 

Το υπεύθυνο πρόσωπο και ο διανομέας παρέχει στον 
Ε.Ο.Φ. άμεση πρόσβαση στα στοιχεία των προηγούμε¬ 
νων εδαφίων, η χορήγηση των οποίων μπορεί να ζητείται 
από τον Ε.Ο.Φ. οποτεδήποτε. 

ΜΕΡΟΣ Γ 

ΑΣΦΑΛΕΙΑ 

Άρθρο 7 

Κανόνες Καλής Παραγωγής 

1. Τα καλλυντικά προϊόντα παράγονται σύμφωνα με 
τους Κανόνες Καλής Παραγωγής, όπως ορίζονται με 
το άρθρο 8 του Κανονισμού (Ε.Ε.) αριθμ. 1223/2009. Ο 
Ε.Ο.Φ. είναι αρμόδιος για την εποπτεία της συμμόρφω¬ 
σης των καλλυντικών προϊόντων που κυκλοφορούν στην 
αγορά προς τους Κανόνες Καλής Παραγωγής καλλυντι¬ 
κών προϊόντων. 

2. Για την παραγωγή καλλυντικών προϊόντων στην Ελ¬ 
λάδα απαιτείται άδεια δυνατότητας παραγωγής από τον 
Ε.Ο.Φ., μετά από αίτηση του ενδιαφερομένου. Η άδεια 
παραγωγής απαιτείται και για τα καλλυντικά προϊόντα 
που προορίζονται αποκλειστικά για εξαγωγή. 

Άρθρο 8 

Φάκελος Πληροφοριών Προϊόντος 

1. Όταν το υπεύθυνο πρόσωπο δηλώνει, στα πλαίσια 
της κοινοποίησης του άρθρου 13 του Κανονισμού (Ε.Ε.) 
1223/2009, διεύθυνσή που βρίσκεται στην Ελλάδα, οι 
πληροφορίες που περιέχει ο Φάκελος Πληροφοριών του 
καλλυντικού προϊόντος, ο οποίοςτηρείται υποχρεωτικά 
στην ανωτέρω δηλωθείσα διεύθυνση, είναι διαθέσιμες 
στην ελληνική ή στην αγγλική γλώσσα. Στις περιπτώσεις 
που τα έγγραφα και οι πληροφορίες του Φακέλου Πλη¬ 
ροφοριών του καλλυντικού προϊόντος είναι διαθέσιμα 
στην αγγλική γλώσσα, ο Ε.Ο.Φ. δύναται να ζητήσει, κατά 
το έλεγχο των ανωτέρω εγγράφων και πληροφοριών, 
από το υπεύθυνο πρόσωπο να τα υποβάλλει στην ελλη¬ 
νική γλώσσα και το υπεύθυνο πρόσωπο υποχρεούται να 
τα προσκομίσει επίσημα μεταφρασμένα από την αγγλική 
στην ελληνική γλώσσα. 

2. Το υπεύθυνο πρόσωπο παρέχει στον Ε.Ο.Φ. καθ'όλο 
το χρονικό διάστημα που ορίζεται στην παρ. 1 του άρ¬ 
θρου 11 του Κανονισμού (Ε.Ε.) αριθμ. 1223/2009 άμεση 
πρόσβαση στο Φάκελο Πληροφοριών του προϊόντος 
σε ηλεκτρονική ή σε άλλη μορφή στη διεύθυνσή του, 
που αναγράφεται στην επισήμανση του καλλυντικού 
προϊόντος. 

3. Το υπεύθυνο πρόσωπο υποχρεούται να επικαιροποι- 
εί τις πληροφορίες και τα δεδομένα που περιλαμβάνο¬ 
νται στον Φάκελο Πληροφοριών του προϊόντος: 

α) Όταν επέρχεται μεταβολή σε μία ή περισσότερες 
από τις πληροφορίες και τα δεδομένα που περιλαμβά¬ 
νονται στον Φάκελο Πληροφοριών του προϊόντος, που 
αφορούν: 

ί) Την περιγραφή του καλλυντικού προϊόντος και των 
προδιαγραφών και των μεθόδων παραγωγής και ελέγ¬ 
χου του. 

π) Το περιεχόμενο της δήλωσης συμμόρφωσης με τους 
Κανόνες Καλής Παραγωγής. 

ίϋ) Την απόδειξη του αποτελέσματος το οποίο υπο¬ 
τίθεται έχει το καλλυντικό, όταν δικαιολογείται κάτι τέ¬ 
τοιο από τη φύση ή από το αποτέλεσμα του καλλυντικού 
προϊόντος. 

ίν) Τα στοιχεία σχετικά με οποιεσδήποτε δοκιμές σε 
ζώα, διενεργούμενες υπό τους όρους και τις προϋπο¬ 
θέσεις που αυτές επιτρέπονται, που διεξήχθησαν από 
τον παρασκευαστή, τους αντιπροσώπους ή τους προ¬ 
μηθευτές του με σκοπό την αξιολόγηση της ασφάλειας 
του καλλυντικού προϊόντος ή των συστατικών του, μετά 
την θέση του προϊόντος στην αγορά. 

β) Ειδικά προκειμένου για την έκθεση ασφάλειας του 
καλλυντικού προϊόντος, η εκτίμηση της ασφάλειάς του 
επανεξετάζεται, και εφόσον αυτό απαιτείται, επικαιρο- 
ποιείται με βάση τα πρόσθετα πληροφοριακά στοιχεία 
που προκύπτουν μετά την τοποθέτηση του καλλυντικού 
προϊόντος στην αγορά, καθώς: 

ί) Όταν υπάρχουν νέα επιστημονικά ευρήματα και το- 
ξικολογικά δεδομένα σχετικά με τις ουσίες, τα οποία θα 
μπορούσαν να μεταβάλουν το αποτέλεσμα της υφιστά¬ 
μενης εκτίμησης ασφάλειας. 

Μ) Σε περιπτώσεις μεταβολών στη μορφή του προϊό¬ 
ντος ή στις προδιαγραφές των πρώτων υλών. 


ίϋ) Σε περιπτώσεις μεταβολών που επέρχονται στις 
προϋποθέσεις χρήσης του καλλυντικού προϊόντος. 

ίν) Όταν διαπιστώνεται αυξητική τάση ως προς τη 
φύση, τη σοβαρότητα και τη συχνότητα των ανεπιθύ¬ 
μητων ενεργειών, τόσο από ευλόγως αναμενόμενες 
συνθήκες χρήσης, όσο και σε περίπτωση κακής χρήσης. 

Κατά τα λοιπά ισχύουν όσα προβλέπονται από τις 
Κατευθυντήριες Γραμμές για το Παράρτημα I του Κανο¬ 
νισμού (ΕΚ) αριθμ. 1223/2009 του Ευρωπαϊκού Κοινο¬ 
βουλίου και του Συμβουλίου για τα καλλυντικά προϊόντα, 
που καθορίστηκαν με το Παράρτημα της εκτελεστικής 
απόφασης της Επιτροπής της 25ης Νοεμβρίου 2013 (Επί¬ 
σημη Εφημερίδα της Ευρωπαϊκής Ένωσης, Ελλ. Εκδ. Ε 
315/1982), όπως αναθεωρούνται και ισχύουν. 

Άρθρο 9 

Έκθεση Ασφάλειας - Προσόντα Εκτιμητή 

Ασφάλειας 

1. Η έκθεση ασφάλειας που περιλαμβάνεται στον Φά¬ 
κελο Πληροφοριών του προϊόντος περιλαμβάνει του¬ 
λάχιστον τα στοιχεία που ορίζονται στο Παράρτημα I 
του Κανονισμού (Ε.Ε.) αριθμ. 1223/2009 και συντάσσεται 
σύμφωνα με τις εκάστοτε ισχύουσες σχετικές κατευθυ¬ 
ντήριες γραμμές που εγκρίνονται και δημοσιεύονται από 
την Επιτροπή. 

Στην έκθεση ασφαλείας επισυνάπτονται υποχρεωτικά 
οι τίτλοι σπουδών, καθώς και όλα τα επίσημα έγγραφα 
που αποδεικνύουν τα τυπικά και ουσιαστικά προσόντα 
του εκτιμητή ασφάλειας. 

2. Η εκτίμηση ασφάλειας του καλλυντικού προϊόντος 
γίνεται από ειδικευμένο εκτιμητή ασφάλειας. Ο εκτιμη¬ 
τής ασφάλειας είναι πρόσωπο που κατέχει πτυχίο ή άλλο 
τίτλο ανώτατου εκπαιδευτικού ιδρύματος της ημεδαπής 
που απονέμεται μετά την ολοκλήρωση πανεπιστημιακού 
κύκλου θεωρητικών και πρακτικών σπουδών στους το¬ 
μείς της Φαρμακευτικής, τηςΤοξικολογίας, της Ιατρικής, 
της Οδοντιατρικής, της Φαρμακολογίας, της Χημείας, της 
Βιολογίας και της Βιοχημείας-Βιοτεχνολογίας ή κύκλου 
σπουδών άλλου κράτους μέλους που αναγνωρίζεται 
αρμοδίως ως ισοδύναμος προς τα ανωτέρω. 

ΜΕΡΟΣ Δ 

ΕΠΙΣΗΜΑΝΣΗ ΚΑΙ ΙΣΧΥΡΙΣΜΟΙ 

Άρθρο 10 

Επισήμανση 

1. Προκειμένου για τα καλλυντικά προϊόντα που τίθε¬ 
νται στην ελληνική αγορά, ανεξάρτητα από το αν παρά- 
γονται στην Ελλάδα ή εισάγονται από άλλο κράτος-μέλος 
της Ευρωπαϊκής Ένωσης ή από τρίτη χώρα, το υπεύθυνο 
πρόσωπο αναγράφει ή ο διανομέας ή ο εισαγωγέας με¬ 
ταφράζει υποχρεωτικά, στην ελληνική γλώσσα τις εξής 
ενδείξεις εξ όσων περιλαμβάνονται στην υποχρεωτική 
επισήμανση του καλλυντικού προϊόντος, σύμφωνα με 
τα οριζόμενα με τις διατάξεις της παρ. 1 του άρθρου 19 
του Κανονισμού (Ε.Ε.) αριθμ. 1223/2009: 

α)Το ονομαστικό περιεχόμενο κατά το χρόνο της συ- 
σκευασίας, εκφρασμένο σε βάρος ή σε όγκο. 

β) Την ημερομηνία μέχρι την οποία το καλλυντικό 
προϊόν, το οποίο είναι αποθηκευμένο σε κατάλληλες 
συνθήκες, εξακολουθεί να εκπληρώνει την αρχική του 
λειτουργία, σύμφωνα και με τα οριζόμενα στο άρθρο 3 
του Κανονισμού (Ε.Ε.) αριθμ. 1223/2009. 

γ) Τις ειδικές προφυλάξεις κατά τη χρήση, και τουλάχι¬ 
στον τις προφυλάξεις που εμφαίνονται στα παραρτήμα¬ 
τα III έως VI του Κανονισμού (Ε.Ε.) υπ'αριθμ. 1223/2009, 
και τις ενδεχόμενες ενδείξεις σχετικά με τις ιδιαίτερες 
προφυλάξεις που πρέπει να λαμβάνονται για τα καλλυ¬ 
ντικά προϊόντα τα οποία προορίζονται για επαγγελμα¬ 
τική χρήση. 

δ) Τη λειτουργία του καλλυντικού προϊόντος, εκτός αν 
προκύπτει από την παρουσίασή του. 

ε) Τ ις ενδείξεις της παρ.2 του άρθρου 19 του Κανονι¬ 
σμού (Ε.Ε.) υπ' αριθμ. 1223/2009, σύμφωνα με όσα ορί¬ 
ζονται ειδικότερα από την ανωτέρω διάταξη. 

ζ)Τον κατάλογο των συστατικών του καλλυντικού προ¬ 
ϊόντος που αναγράφονται σε καρτελάκι τοποθετημένο 
σε άμεση γειτονία με τον περιέκτη μέσα στον οποίο δια¬ 
τίθεται προς πώληση το καλλυντικό προϊόν, προκειμένου 
για σαπούνια, αρωματικά μπαλάκια λουτρού και άλλα 
μικρά προϊόντα, όπου δεν είναι δυνατόν, για πρακτικούς 
λόγους, να αναγράφεται σε ετικέτα, αυτοκόλλητη ταινία, 
κάρτα ή εσώκλειστο σημείωμα, ο ανωτέρω κατάλογος. 

2. Όταν πρόκειται για καλλυντικά προϊόντα που δεν 
είναι προσυσκευασμένα ή συσκευάζονται στους χώ¬ 
ρους πώλησής τους, με αίτηση του αγοραστή ή είναι 
προσυσκευασμένα για άμεση πώληση, τα στοιχεία της 
υποχρεωτικής επισήμανσης του προϊόντος που ορίζο¬ 
νται στην παρ.1 του άρθρου 19 του Κανονισμού (Ε.Ε.) 
1223/2009, αναγράφονται μεν μόνο στον αρχικό περι¬ 
έκτη, αλλά πρέπει να είναι στη διάθεση του αγοραστή, 
εφόσον το ζητήσει. 

Άρθρο 11 
Ισχυρισμοί 

1. Ο Ε.Ο.Φ. εποπτεύει τη συμμόρφωση των καλλυντι¬ 
κών προϊόντων με τα κοινά κριτήρια για τους ισχυρι¬ 
σμούς που δύνανται να χρησιμοποιούνται στην επισή¬ 
μανση, στη διάθεση στην αγορά και στη διαφήμιση των 
καλλυντικών προϊόντων, τα οποία ορίζονται σύμφωνα με 
τις διαδικασίες που προβλέπονται από τις διατάξεις της 
παρ.2 του άρθρου 20 του Κανονισμού (Ε.Ε.) υπ' αριθμ. 
1223/2009. 

Με απόφαση του Προέδρου Ε.Ο.Φ. που δημοσιεύεται 
στην Εφημερίδα της Κυβερνήσεως μπορεί να θεσπίζο¬ 
νται, στα πλαίσια της εφαρμογής του Κανονισμού (Ε.Ε.) υπ' 
αριθμ. 655/2013της Επιτροπής (Επίσημη Εφημερίδα της 
Ευρωπαϊκής Ένωσης, Ελλ. Εκδ. 190/31) όπως ισχύει κάθε 
φορά, πρόσθετες κατευθυντήριες γραμμές με λεπτομερέ¬ 
στερες οδηγίες και ερμηνείες επί των κοινών κριτηρίων, 
που ορίζει ο ανωτέρω Κανονισμός, για τη αξιολόγηση 
των ισχυρισμών που χρησιμοποιούνται στα καλλυντικά 
προϊόντα για λόγους αναγόμενους στο συγκεκριμένο 
γλωσσικό, κοινωνικό και πολιτιστικό πλαίσιο της χώρας. 

2. Όταν ο Ε.Ο.Φ. διαπιστώνει τη μη συμμόρφωση των 
ισχυρισμών που χρησιμοποιούνται στα καλλυντικά προ¬ 
ϊόντα με τα κοινά κριτήρια της παρ.1 δύναται να: 


α) Λαμβάνει τα κατάλληλα, κατά περίπτωση, μέτρα, και 
ιδίως μέτρα για την απόσυρση ή για την ανάκληση του 
καλλυντικού προϊόντος έως ότου το υπεύθυνο πρόσωπο 
συμμορφωθεί με τις απαιτήσεις των κοινών κριτηρίων 
για τους ισχυρισμούς των καλλυντικών προϊόντων, σύμ¬ 
φωνα προς όσα ορίζει η σχετική πράξη που εκδίδεται 
από τον Ε.Ο.Φ. και κοινοποιείται στο υπεύθυνο πρόσωπο. 

β) Επιβάλλει την υποχρέωση στο υπεύθυνο πρόσωπο 
ή στον διανομέα να τροποποιήσει τους ισχυρισμούς που 
αναγράφονται στη διαφήμιση του καλλυντικού προϊό¬ 
ντος στα μέσα μαζικής ενημέρωσης και στο διαδίκτυο. 

γ) Επιβάλλει την υποχρέωση στο υπεύθυνο πρόσωπο 
να διενεργήσει αναδρομικά νέες μελέτες αποσκοπούσες 
στην εξασφάλιση επαρκών αποδείξεων για την αναδρο¬ 
μική υποστήριξη των ισχυρισμών. 

δ) Επιβάλλει τις προβλεπόμενες από τη νομοθεσία 
κυρώσεις. 

ΜΕΡΟΣ Ε 

ΚΑΛΛΥΝΤΙΚΟΕΠ ΑΓΡΥΠΝΗΣΕΙ 

Άρθρο 12 

Γενικές Διατάξεις 

1. Τα υπεύθυνα πρόσωπα και οι διανομείς εφαρμόζουν, 
προς εκπλήρωση των καθηκόντων καλλυντικοεπαγρύ- 
πνησης, σύστημα καλλυντικοεπαγρύπνησης σύμφωνα 
με τα οριζόμενα στον Κανονισμό (Ε.Ε.) αριθμ. 1223/2009 
και τις Κατευθυντήριες Γραμμές για το Παράρτημα I του 
Κανονισμού (ΕΚ) αριθμ. 1223/2009 του Ευρωπαϊκού Κοι¬ 
νοβουλίου και του Συμβουλίου για τα καλλυντικά προϊό¬ 
ντα, που καθορίστηκαν με το Παράρτημα της εκτελεστι¬ 
κής απόφασηςτης Επιτροπήςτης 25ης Νοεμβρίου 2013 
(Επίσημη Εφημερίδα της Ευρωπαϊκής Ένωσης, Ελλ. Εκδ. 
Ε 315/1982), όπως αναθεωρούνται και ισχύουν. 

2. Το υπεύθυνο πρόσωπο ή ο διανομέας αξιολογεί επι¬ 
στημονικά, μέσω του συστήματος καλλυντικοεπαγρύ- 
πνησης που τηρεί σύμφωνα με την παρ. 1, όλες τις πλη¬ 
ροφορίες, εξετάζει τις επιλογές για την ελαχιστοποίηση 
και την πρόληψη των κινδύνων και λαμβάνει προληπτικά 
και διορθωτικά μέτρα, εφόσον απαιτείται. 

3.0 Ε.Ο.Φ. καταγράφει τα στοιχεία καλλυντικοεπαγρύ- 
πνησης που περιέρχονται σε γνώση του, αξιολογεί κάθε 
σοβαρή ανεπιθύμητη ενέργεια που έχει ως αποτέλεσμα 
προσωρινή ή μόνιμη λειτουργική ανικανότητα, αναπη¬ 
ρία, νοσηλεία σε νοσοκομείο, συγγενείς ανωμαλίες ή 
άμεσο κίνδυνο για τη ζωή ή το θάνατο και λαμβάνει τα 
ενδεδειγμένα, κατά περίπτωση, μέτρα, για την προστα¬ 
σία της δημόσιας υγείας. 

Κατά την άσκηση των αρμοδιοτήτων της καλλυντικοε- 
παγρύπνησης, και ιδίως για την εκτίμηση της αιτιώδους 
σχέσης μεταξύ σοβαρής ανεπιθύμητης ενέργειας και 
ταυτοποιημένου προϊόντος που χρησιμοποιείται από 
τους τελικούς χρήστες, ο Ε.Ο.Φ. μπορεί να αναθέτει σε 
εξειδικευμένους επιστήμονες και επαγγελματίες υγείας 
την υποβολή εξειδικευμένων επιστημονικών εισηγήσεων. 

4. Τις υποχρεώσεις του άρθρου 23 παρ.1 και 3 του 
Κανονισμού (Ε.Ε.) υπ'αριθμ. 1223/2009 υπέχουν και οι 
επαγγελματίες υγείας της παρ.4 της ίδιας ως άνω διάτα¬ 
ξης, ενώ οι καταναλωτές-τελικοί χρήστες υποβάλλουν 
αυθορμήτως τις εν λόγω αναφορές. 

5. Πέραν των προβλεπομένων για τις αρμόδιες Αρ¬ 
χές στον Κανονισμό (Ε.Ε.) αριθμ. 1223/2009 και το 
ν.1316/1983, όπως ισχύει, ο Ε.Ο.Φ. λαμβάνει όλα τα κα¬ 
τάλληλα μέτρα προκειμένου να ενθαρρύνονται οι τελικοί 
χρήστες να του αναφέρουν τις εικαζόμενες ανεπιθύμη¬ 
τες ενέργειες. Για την υλοποίηση αυτών των στόχων, ο 
ΕΟΦ μπορεί να συνεργάζεται με ενώσεις καταναλωτών 
και επαγγελματικές ενώσεις στον τομέα της υγείας. 

ΜΕΡΟΣ ΣΤ 

ΔΙΟΙΚΗΤΙΚΑ ΜΕΤΡΑ, ΕΛΕΓΧΟΙ ΚΑΙ ΚΥΡΩΣΕΙΣ 

Άρθρο 13 

Διοικητικά Μέτρα 

1.0 Ε.Ο.Φ. δεν δύναται να αρνηθεί, να απαγορεύσει ή 
να περιορίσει τη διάθεση στην αγορά των καλλυντικών 
προϊόντων, τα οποία ανταποκρίνονται στις απαιτήσεις 
του ανωτέρω Κανονισμού. 

2. Στα πλαίσια της εποπτείας της αγοράς των καλλυντι¬ 
κών προϊόντων, δυνάμει των διατάξεων του άρθρου 22 
του Κανονισμού (Ε.Ε.) αριθμ. 1223/2009, ο Ε.Ο.Φ. πραγ¬ 
ματοποιεί τους κατάλληλους ελέγχους για τη διαπίστω¬ 
ση της συμμόρφωσης προς τον ανωτέρω Κανονισμό. 
Δύναται ιδίως να ζητά από τα υπεύθυνα πρόσωπα και 
να ελέγχει τα έγγραφα και τις πληροφορίες που κρίνει 
αναγκαία και πρόσφορα και να ενεργεί επιτόπιους και 
εργαστηριακούς ελέγχους, σύμφωνα με όσα ορίζονται 
στις διατάξεις του άρθρου 15 της παρούσας. 

3. Με αιτιολογημένη απόφαση του Ε.Ο.Φ, κοινοποι¬ 
ούμενη στο υπεύθυνο πρόσωπο, και αναρτώμενη στην 
ιστοσελίδα του, απαγορεύονται, αποσύρονται ή ανα¬ 
καλούνται καλλυντικά προϊόντα ή παρτίδες αυτών για 
λόγους προστασίας της δημόσιας υγείας, και ιδίως όταν: 

α) Περιέχουν ουσίες που απαγορεύεται τελείως η χρή¬ 
ση τους από τις ισχύουσες διατάξεις. 

β) Περιέχουν χρωστικές ή άλλες ουσίες που αναφέ- 
ρονται στα Παραρτήματα του Κανονισμού 1223/2009, 
όπως εκάστοτε ισχύουν, πέραν των επιτρεπομένων ορί¬ 
ων και περιορισμών. 

γ) Χρησιμοποιούνται στην επιγραφή, την παρουσίαση 
για πώληση και τη διαφήμιση, κείμενα ονομασίες σχή¬ 
ματα, εικόνες ή άλλα σύμβολα, που προσδίδουν σ'αυτά 
χαρακτηριστικά ή ιδιότητες που δεν έχουν. 

δ) Παραβιάζει τις υποχρεώσεις που επιβάλλουν οι δια¬ 
τάξεις των άρθρων 7 και 8 της παρούσας, και ιδίως αυτές 
που αναφέρονται στην έκθεση ασφάλειας. 

4. Εφόσον ο Ε.Ο.Φ. διαπιστώνει ότι ορισμένο καλλυντι¬ 
κό προϊόν που έχει τεθεί στην αγορά ενέχει κινδύνους 
για την ανθρώπινη υγεία, ακόμη κι αν είναι καταρχήν 
σύμφωνο προς τις απαιτήσεις, τους όρους και τις προδι¬ 
αγραφές που προβλέπουν οι διατάξεις του Κανονισμού 
(Ε.Ε.) αριθμ. 1223/2009 και της παρούσας, αποφασίζει με 
πράξη του, που κοινοποιείται στον ενδιαφερόμενο και 
αναρτάται στο διαδικτυακό τόπο του, για την απόσυρση 
ή για την ανάκληση, ή για την διάθεση του καλλυντικού 
προϊόντος υπό συγκεκριμένους όρους και προϋποθέσεις. 

Άρθρο 14 

Επιτόπιοι και Εργαστηριακοί Έλεγχοι 

1.0 Ε.Ο.Φ. διενεργεί ελέγχους, επιθεωρήσεις και δειγ¬ 


ματοληψίες στους χώρους παραγωγής, αποθήκευσης και 
εν γένει διακίνησης καλλυντικών προϊόντων και ζητά και 
ελέγχει άλατα έγγραφα,τα στοιχεία και τις πληροφορίες 
που τηρούνται υποχρεωτικά από το υπεύθυνο πρόσωπο, 
τον διανομέα ή τον εισαγωγέα, σύμφωνα με όσα ορίζουν 
οι διατάξεις του Κανονισμού (Ε.Ε.) αριθμ. 1223/2009 και 
της παρούσας, με σκοπό: 

α. Να διαπιστώσει αν οι χρησιμοποιούμενες πρώτες 
ύλες είναι σύμφωνες με τα Παραρτήματα του Κανονι¬ 
σμού (Ε.Ε.) αριθμ. 1223/2009. 

β. Να διαπιστώνει αν τηρούνται οι Κανόνες Καλής Πα¬ 
ραγωγής καλλυντικών προϊόντων. 

γ. Να διαπιστώσει αν τηρείται ο Φάκελος Πληροφορι¬ 
ών του προϊόντος και αν περιλαμβάνει τα στοιχεία που 
ορίζονται στον Κανονισμό (Ε.Ε.) αριθμ. 1223/2009. 

δ. Να διαπιστώσει αν η έκθεση ασφαλείας του άρθρου 
9 της παρούσας έχει καταρτιστεί και είναι επικαιροποι- 
ημένη σύμφωνα με το άρθρο 10 του Κανονισμού (Ε.Ε.) 
1223/2009 και τις σχετικές κατευθυντή ριες γραμμές της 
Επιτροπής. 

ε. Αν η επισήμανση του καλλυντικού προϊόντος, οι 
ισχυρισμοί των συσκευασιών και τα ενημερωτικά ή δι¬ 
αφημιστικά φυλλάδια είναι σύμφωνα με τις διατάξεις του 
άρθρου 20 του Κανονισμού (Ε.Ε.) αριθμ. 1223/2009 και 
τις οικείες εκτελεστικές πράξεις, σχετικά με τη θέσπιση 
κοινών κριτηρίων για τη δικαιολόγηση των ισχυρισμών 
που χρησιμοποιούνται στα καλλυντικά προϊόντα, που εκ- 
δίδονται από την Επιτροπή σύμφωνα με τον Κανονισμό 
182/2011 του Ευρωπαϊκού Κοινοβουλίου και του Συμ¬ 
βουλίου (Επίσημη Εφημερίδα της Ευρωπαϊκής Ένωσης, 
Ελλ. Εκδ. 55/2013). 

στ. Τη λήψη επαρκών δειγμάτων και αντιδειγμάτων. 

Τα ανωτέρω λαμβανόμενα δείγματα υποβάλλονται σε 
εργαστηριακό έλεγχο. Οι υφιστάμενοι τη δειγματοληψία 
έχουν τη δυνατότητα να ζητούν την αντικατάσταση των 
ληφθέντων δειγμάτων από τους προμηθευτές τους, με 
βάση το πρωτόκολλο δειγματοληψίας του Ε.Ο.Φ. 

2. Ο εργαστηριακός έλεγχος συμμόρφωσης του καλ¬ 
λυντικού προϊόντος με τις προδιαγραφές που ορίζονται 
από την οικεία ενωσιακή και εθνική νομοθεσία πραγ¬ 
ματοποιείται με την εφαρμογή ευρωπαϊκών, διεθνών 
ή εθνικών εναρμονισμένων προτύπων εργαστηριακού 
ελέγχου, ή εσωτερικών επικυρωμένων μεθόδων των 
Εργαστηρίων του Ε.Ο.Φ. 

Το αποτέλεσμα του εργαστηριακού ελέγχου κοινοποι¬ 
είται στο υπεύθυνο πρόσωπο. Εφόσον από τον εργαστη¬ 
ριακό έλεγχο προκύψει μη κανονικό δείγμα σύμφωνα 
με τις ισχύουσες τεχνικές προδιαγραφές, το ανωτέρω 
αποτέλεσμα κοινοποιείται στον υπεύθυνο πρόσωπο, το 
οποίο δύναται να υποβάλλει εντός αποκλειστικής προ¬ 
θεσμίας δύο (2) ημερών από την ανωτέρω κοινοποίη¬ 
ση αίτηση για επανεξέταση. Ο εργαστηριακός έλεγχος 
πραγματοποιείται από τον Ε.Ο.Φ. εντός αποκλειστικής 
προθεσμίας δέκα πέντε (15) ημερών από την υποβολή 
της αίτησης επανεξέτασης, παρουσία του υπευθύνου 
προσώπου ή εισαγωγέα, ο οποίος μπορεί να ζητήσει 
να παρευρεθεί και ένας ειδικός εμπειρογνώμονας. Την 
έκθεση που συντάσσεται από το εργαστήριο συνυπο¬ 
γράφουν οι ανωτέρω και δικαιούται να διατυπώσουν 
τυχόν επιφυλάξεις. 

Άρθρο 15 

Χρηματικές Διοικητικές Κυρώσεις 

1. Στους παραβάτες των διατάξεων του Κανονισμού 
(Ε.Ε.) αριθμ. 1223/2009 και της παρούσας, επιβάλλονται 
οι κυρώσεις του άρθρου 19 του ν.δ. 96/1973 (ΦΕΚ Α' 
172), όπως ισχύει, όπως το ύψος τους έχει διαμορφωθεί 
σήμερα δυνάμει του άρθρου 175 της κοινής υπουργικής 
απόφασης ΔΥΓ3α/32221/2013 (ΦΕΚ Β' 1049), και όπως 
αναπροσαρμόζεται. 

2. Ειδικά για τις περιπτώσεις που αφορούν: 

α) Θέση καλλυντικού προϊόντος στην αγορά, χωρίς 
να έχει προηγηθεί η προβλεπόμενη από τις διατάξεις 
του άρθρου 13 του Κανονισμού Ε.Ε. 1223/2009 γνω¬ 
στοποίηση στη διαδικτυακή πλατφόρμα που τηρείται 
από την Ευρωπαϊκή Επιτροπή για την γνωστοποίηση 
καλλυντικών προϊόντων (ΈΡΝΡ), και σύμφωνα με τα ορι¬ 
ζόμενα από αυτές, καθώς και παράβαση των διατάξεων 
του άρθρου 4 της παρούσας, επιβάλλεται το διοικητικό 
πρόστιμο της παρ.1 του άρθρου 19 του ν.δ. 96/1973. 

β) Παράβαση των διατάξεων της καλλυντικοεπαγρύπνη- 
σης, περιλαμβανομένης της μη τήρησης Φακέλου Πληρο¬ 
φοριών Προϊόντος και έλλειψης ή μη επικαιροποίησης ή 
πλημμελούς επικαιροποίησης της Έκθεσης Ασφάλειας του 
καλλυντικού προϊόντος επιβάλλεται το διοικητικό πρόστι¬ 
μο της παρ. 5Α του άρθρου 19 του ν.δ. 96/1973. 

γ) Παράβαση των διατάξεων του Κανονισμού (Ε.Ε.) 
αριθμ. 1223/2009, όπως ισχύουν κάθε φορά, σχετικά 
με τη διενέργεια δοκιμών σε ζώα επιβάλλεται το διοι¬ 
κητικό πρόστιμο της παρ. 5 Α περ.θ) του άρθρου 19 του 
ν.δ. 96/1973. 

δ) Για την παράβαση των διατάξεων και των Παραρ¬ 
τημάτων του Κανονισμού (Ε.Ε.) αριθμ.1223/2009, όπως 
ισχύουν κάθε φορά, σχετικά με τις απαγορευμένες ου¬ 
σίες, τις ουσίες με περιορισμό χρήσης, τις χρωστικές 
ουσίες, τα συντηρητικά, τα φίλτρα υπεριωδών ακτινών, 
τις ουσίες που έχουν ταξινομηθεί, δυνάμει του Κανονι¬ 
σμού Ε.Ε. 1272/2008 ως καρκινογόνες, μεταλαξιογόνες ή 
τοξικές για την αναπαραγωγή (ΚΜΤ), τα νανοϋλικά και τα 
ίχνη απαγορευμένων ουσιών επιβάλλεται το διοικητικό 
πρόστιμο της παρ.1 του άρθρου 19 του ν.δ. 96/1973. 

Άρθρο 16 

Καταργούμενες Διατάξεις 

Από την έναρξη ισχύος της παρούσας καταργούνται 
οι εξής κοινές υπουργικές αποφάσεις: 

1) Η υπ'αριθμ. ΔΥΓ3α/Γ.Π. 132979/2005 (ΦΕΚ Β' 352) 
κοινή απόφαση του Υπουργού Οικονομίας και Οικονο¬ 
μικών και του Υπουργού Υγείας και Κοινωνικής Αλλη¬ 
λεγγύης. 

2) Η υπ'αριθμ. ΔΥΓ3α/Γ.Π. 2602/2006 (ΦΕΚ Β'795) κοινή 
απόφαση του Υπουργού Οικονομίας και Οικονομικών 
και του Υπουργού Υγείας και Κοινωνικής Αλληλεγγύης. 

3) Η υπ'αριθμ.ΔΥΓ3α/Γ.Π. 125343/06/2007 (ΦΕΚ Β'227) 
κοινή απόφαση του Υπουργού Οικονομίας και Οικονο¬ 
μικών και του Υπουργού Υγείας και Κοινωνικής Αλλη¬ 
λεγγύης. 

4) Η υπ'αριθμ. ΔΥΓ3α/Γ.Π. 79603/06/2007 (ΦΕΚ ΒΊ13) 
κοινή απόφαση του Υπουργού Οικονομίας και Οικονο¬ 


μικών και του Υπουργού Υγείας και Κοινωνικής Αλλη¬ 
λεγγύης. 

5) Η υπ'αριθμ. ΔΥΓ3α/Γ.Π. 65217/2007 (ΦΕΚ ΒΊ887) 
κοινή απόφαση του Υπουργού Οικονομίας και Οικονο¬ 
μικών και του Υπουργού Υγείας και Κοινωνικής Αλλη¬ 
λεγγύης. 

6) Η υπ'αριθμ. ΔΥΓ3α/Γ.Π. 142437/06/2007 (ΦΕΚ Β' 
249) κοινή απόφαση του Υπουργού Οικονομίας και 
Οικονομικών και του Υπουργού Υγείας και Κοινωνικής 
Αλληλεγγύης. 

7) Η υπ'αριθμ.ΔΥΓ3α/Γ.Π. 1014/2008 (ΦΕΚ Β'331) κοινή 
απόφαση του Υπουργού Οικονομίας και Οικονομικών 
και του Υπουργού Υγείας και Κοινωνικής Αλληλεγγύης. 

8) Η υπ'αριθμ. ΔΥΓ3α 145269/2008 (ΦΕΚ Β' 331) κοινή 
απόφαση του Υπουργού Οικονομίας και Οικονομικών 
και του Υπουργού Υγείας και Κοινωνικής Αλληλεγγύης. 

9) Η υπ'αριθμ. ΔΥΓ3α 155314/2008 (ΦΕΚ Β' 331/2008) 
κοινή απόφαση του Υπουργού Οικονομίας και Οικονο¬ 
μικών και του Υπουργού Υγείας και Κοινωνικής Αλλη¬ 
λεγγύης. 

10) Η υπ'αριθμ. ΔΥΓ3α 155315/2008 (ΦΕΚ Β' 331/2008) 
κοινή απόφαση του Υπουργού Οικονομίας και Οικονο¬ 
μικών και του Υπουργού Υγείας και Κοινωνικής Αλλη¬ 
λεγγύης. 

11) Η υπ'αριθμ. ΔΥΓ3α/Γ.Π. 1018/2008 (ΦΕΚ Β'520) κοι¬ 
νή απόφαση του Υπουργού Οικονομίας και Οικονομικών 
και του Υπουργού Υγείας και Κοινωνικής Αλληλεγγύης. 

12) Η υπ'αριθμ. ΔΥΓ3α/Γ.Π. 88846/2008 (ΦΕΚ ΒΊ707) 
κοινή απόφαση του Υπουργού Οικονομίας και Οικονομι¬ 
κών και του Υπουργού Υγείας και Κοινωνικής Αλληλεγγύης. 

13) Η υπ' αριθμ. ΔΥΓ3α/Γ.Π. 157653/2009 (ΦΕΚ Β' 179) 
κοινή απόφαση του Υπουργού Οικονομίας και Οικονο¬ 
μικών και Υγείας και Κοινωνικής Αλληλεγγύης. 

14) Η υπ' αριθμ. ΔΥΓ3α/Γ.Π. 53013/2009 (ΦΕΚ Β' 1387) 
κοινή απόφαση του Υπουργού Οικονομίας και Οικονο¬ 
μικών και Υγείας και Κοινωνικής Αλληλεγγύης. 

15) Η υπ'αριθμ. ΔΥΓ3α/Γ.Π. 86208/2009 (ΦΕΚ Β'2202) 
κοινή απόφαση του Υπουργού Οικονομίας και Οικονο¬ 
μικών και Υγείας και Κοινωνικής Αλληλεγγύης. 

16) Η υπ' αριθμ. ΔΥΓ3α/Γ.Π. 37784/2009 (ΦΕΚ Β' 2194) 
κοινή απόφαση του Υπουργού Οικονομίας και Οικονο¬ 
μικών και του Υπουργού Υγείας και Κοινωνικής Αλλη¬ 
λεγγύης. 

17) Η υπ'αριθμ. ΔΥΓ3α/Γ.Π. 58233/2010 (ΦΕΚ Β' 1122) 
κοινή απόφαση του Υπουργού Οικονομίας, Ανταγω¬ 
νιστικότητας και Ναυτιλίας και Υγείας και Κοινωνικής 
Αλληλεγγύης. 

18) Η υπ' αριθμ. ΔΥΓ3α/Γ.Π. 63114/2010 (ΦΕΚ Β' 1186) 
κοινή απόφαση του Υπουργού Οικονομίας, Ανταγω¬ 
νιστικότητας και Ναυτιλίας και Υγείας και Κοινωνικής 
Αλληλεγγύης. 

19) Η υπ' αριθμ. ΔΥΓ3α/Γ.Π. 63115/2010 (ΦΕΚ Β' 1283) 
κοινή απόφαση του Υπουργού Οικονομίας, Ανταγω¬ 
νιστικότητας και Ναυτιλίας και Υγείας και Κοινωνικής 
Αλληλεγγύης. 

20) Η υπ' αριθμ. ΔΥΓ3α/Γ.Π. 63117/2010 (ΦΕΚ Β' 1283) 
κοινή απόφαση του Υπουργού Οικονομίας, Ανταγω¬ 
νιστικότητας και Ναυτιλίας και Υγείας και Κοινωνικής 
Αλληλεγγύης. 

21) Η υπ' αριθμ. ΔΥΓ3α/Γ.Π. 63118/2010 (ΦΕΚ Β' 1283) 
κοινή απόφαση του Υπουργού Οικονομίας, Ανταγωνι¬ 
στικότητας και Ναυτιλίας και του Υπουργού Υγείας και 
Κοινωνικής Αλληλεγγύης. 

22) Η υπ'αριθμ. ΔΥΓ3α/Γ.Π.17511/2010 (ΦΕΚ Β'444) 
κοινή απόφαση του Υπουργού Οικονομίας, Ανταγωνι¬ 
στικότητας και Ναυτιλίας και του Υπουργού Υγείας και 
Κοινωνικής Αλληλεγγύης. 

23) Η υπ' αριθμ. ΔΥΓ3α/Γ.Π. 17513/2010 (ΦΕΚ Β'599) 
κοινή απόφαση του Υπουργού Οικονομίας, Ανταγωνι¬ 
στικότητας και Ναυτιλίας και του Υπουργού Υγείας και 
Κοινωνικής Αλληλεγγύης. 

24) Η υπ'αριθμ. ΔΥΓ3α/Γ.Π.οικ. 164006/2010 (ΦΕΚ 
Β' 2137) κοινή απόφαση του Υπουργού Οικονομίας, 
Ανταγωνιστικότητας και Ναυτιλίας και του Υπουργού 
Υγείας και Κοινωνικής Αλληλεγγύης. 

25) Η υπ' αριθμ. ΔΥΓ3α/Γ.Π. 67487/2011 (ΦΕΚ ΒΊ 871) 
κοινή απόφαση του Υπουργού Ανάπτυξης, Ανταγωνι¬ 
στικότητας και Ναυτιλίας και του Υπουργού Υγείας και 
Κοινωνικής Αλληλεγγύης. 

26) Η υπ' αριθμ. ΔΥΓ3α/Γ.Π. 93630/2012 (ΦΕΚ Β' 2879) 
κοινή απόφαση του Υπουργού Ανταγωνιστικότητας, 


Μεταφορών, Υποδομών και Δικτύων και του Υπουργού 
Υγείας. 

Επίσης, από την έναρξη ισχύος της παρούσας καταρ- 
γείται κάθε αντίθετη κανονιστική διάταξη προς τις δια¬ 
τάξεις του Κανονισμού (Ε.Ε.) αριθμ. 1223/2009 και της 
παρούσας. 

Άρθρο 17 
Τελικές Διατάξεις 

Η ισχύς της παρούσας άρχεται από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2018 

Οι Υπουργοί 

Αναπληρωτής Υπουργός 

Οικονομίας και Ανάπτυξης Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 

Υγείας 

ΑΝΔΡΕΑΣ ΞΑΝΘΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

